### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Hvad vil vi gerne opnå? Hvorfor stilles forslaget?

Antallet af biler i [adresse] er steget, hvilket er meget uhensigtsmæssigt, når vi skal reducere kommunens CO2 udledning. Som et led i en socialt retfærdig grøn omstilling af kommunen er det vigtigt, at vi har et alternativ til privatbilismen, de er økonomisk tilgængeligt for alle byens borgere.

Borgerne og samfundet skal sikres, at [adresse] når i mål med [adresse] og klimahandlingsplanen på transport og mobilitetsområdet. Dette vil skabe renere luft, minimere støjbelastning og partikelforurening samt mindske CO2 udledningen.

Derfor foreslår Enhedslisten to forsøg med gratis kollektiv transport

1) Et forsøg med gratis kollektiv transport, der er særligt rettet mod unge under 30 år, og som kan gennemføres i 2023

2) Forberedelse og planlægning af et forsøg i hele 2024 med gratis kollektiv transport for alle borgere i [adresse]

En undersøgelse fra Dansk Industri, baseret på DTU’s transportundersøgelse, peger på, at de unges fravalg af kollektiv transport især skyldes, at den er blevet dyrere og har færre afgange. For at styrke brugen af den kollektive transport, ønsker vi i Enhedslisten at modvirke denne tendens.